JayJayThrowThrow/commonwealth-wiki-mix huggingface dataset:
ബ്രഹ്മർഷി നക്ഷത്രം

ഇടവം നക്ഷത്രരാശിയിലെ ഏറ്റവും തിളക്കമുള്ള നക്ഷത്രമാണ്‌ ആൽഡെബറാൻ, അഥവാ ബ്രഹ്മർഷി നക്ഷത്രം (Alpha Tauri)‍. ഉത്തരേന്ത്യൻ രീതിയിൽ ഇതാണ് രോഹിണി നക്ഷത്രം; എന്നാൽ കേരളീയശൈലിയിൽ ഇതും സമീപത്തുള്ള മറ്റു ചില നക്ഷത്രങ്ങളും ചേർന്നതാണ് രോഹിണി. രാത്രി ആകാശത്തിലെ ഏറ്റവും തിളക്കമുളള നക്ഷത്രങ്ങളിലൊന്നുമാണ് ഇത്. ഇടവം നക്ഷത്രരാശിയിലെ ഇതിന്റെ സ്ഥാനം കാരണം പണ്ടുമുതലേ ഇത് കാളക്കൂറ്റന്റെ കണ്ണായാണ്‌ അറിയപ്പെടുന്നത്. ഹയാദെസ് നക്ഷത്രവ്യൂഹത്തിലെ തിളക്കമുള്ള നക്ഷത്രമായാണ്‌ ആൽഡെബറാൻ കാണപ്പെടുന്നത്, ഭൂമിയോട് ഏറ്റവും അടുത്ത് കിടക്കുന്ന നക്ഷത്രവ്യൂഹമാണ്‌ ഹയാദെസ്. യഥാർത്ഥത്തിൽ ഹയാദെസ് നക്ഷത്രവ്യൂഹത്തിൽപ്പെട്ട നക്ഷത്രമല്ല ഇത്. ഭൂമിക്കും ഹയാദെസ് നക്ഷത്രവ്യൂഹത്തിനും ഇടയിൽ ആയതിനാൽ അങ്ങനെ കാണപ്പെടുന്നെന്ന് മാത്രം. നാസ വിക്ഷേപിച്ച പര്യവേക്ഷണവാഹനമായ പയനീർ 10 1973 ൽ വ്യാഴത്തിനെയും കടന്ന് സഞ്ചരിച്ചുകൊണ്ടിരിക്കുന്നത് ആൽഡെബറാന്റെ നേർക്കാണ്‌, കുഴപ്പമൊന്നും വരികയിലെങ്കിൽ ഇരുപതു ലക്ഷം വർഷങ്ങൾ കൊണ്ട് പയനീർ 10 ആൽഡെബറാനിലെത്തിച്ചേരും.

1997 ൽ ഗ്രഹസമാനമായ ഒരു വസ്തു ആൽഡെബറാനെ പ്രദക്ഷിണം ചെയ്യുന്നുണ്ടെന്ന് മനസ്സിലാക്കി രണ്ട് വർഷമാണ് ഇതിന്റെ പ്രദക്ഷിണകാലം. ഇതിന്‌ ഏകദേശം വ്യാഴത്തിന്റെ 11 ഇരട്ടി വലിപ്പമുണ്ട്. ശാസ്ത്രലോകം പൂർണ്ണമായി സ്ഥിരീകരിക്കാത്ത കാര്യമാണ്‌ ഇത്.
ഭൗതിക ഗുണങ്ങൾ

thumb|left|200px|സൂര്യൻ|സൂര്യനും ആൽഡെബറാനും തമ്മിലുള്ള വലിപ്പ വ്യത്യാസം
K5III തരത്തിൽപ്പെട്ട കേന്ദ്രഭാഗത്തെ ഹൈഡ്രജൻ ഇന്ധനം ഉപയോഗിച്ച് കഴിഞ്ഞ് മുഖ്യശ്രേണിയിൽ നിന്ന് പുറത്ത് കടന്ന ഓറഞ്ച് ഭീമൻ നക്ഷത്രമാണ്‌ ആൽഡെബറാൻ. ഇപ്പോൾ പ്രധാനമായും ഹീലിയം അണുസം‌യോജനം വഴിയുള്ള ഊർജ്ജോല്പാദനമാണ്‌ നടക്കുന്നത്, ഇപ്പോൾ വികസിച്ചതിന്‌ ശേഷം ഇതിന്റെ വ്യാസം 5.3 × 107 ആണ്‌, അതായത് സൂര്യന്റെ വ്യാസത്തിന്റെ 38 മടങ്ങ്. ഹിപ്പക്രോസ് ഗവേഷണ വാഹനം നടത്തിയ നിരീക്ഷണമനുസരിച്ച് ഭൂമിയിൽ നിന്നി 65.1 പ്രകാശവർഷങ്ങൾ അകലെയാണ്‌, സൂര്യന്റെ 150 മടങ്ങ് പ്രകാശ തീവ്രതയും ഇതിനുണ്ട്. രാത്രി ആകാശത്തിൽ തിളക്കത്തിൽ 13 മത്തെ സ്ഥാനമാണ്‌ ഇതിന്‌.
ചരിത്രം

അറബിയിൽ നിന്നാണ് ആൽഡെബറാൻ എന്ന പേർ വന്നത് (الدبران അൽ-ദബറാൻ) ഇതിന്റെ അർത്ഥം "പിന്തുടരുന്നവൻ", രാത്രി ആകാശത്തിൽ ഇത് കാർത്തിക നക്ഷത്രക്കൂട്ടത്തെ തുടർന്ന് സഞ്ചരിക്കുന്നതിനാലാണ്‌ ഈ പേർ കൈവന്നത്.

വർഗ്ഗം:ഇടവം (നക്ഷത്രരാശി)
വർഗ്ഗം:ചുവപ്പുഭീമൻ നക്ഷത്രങ്ങൾ

വർഗ്ഗം:അറബി വാക്കുകൾ
വർഗ്ഗം:നക്ഷത്രങ്ങൾ
ജൂലൈ 22

ഗ്രിഗോറിയൻ കലണ്ടർ പ്രകാരം ജൂലൈ 22 വർഷത്തിലെ 203 (അധിവർഷത്തിൽ 203)-ാം ദിനമാണ്. വർഷാവസാനത്തിനായി 162 ദിവസങ്ങൾ കൂടി ഉണ്ട്.
ചരിത്രസംഭവങ്ങൾ


* 1933 - വൈലി പോസ്റ്റ് ലോകത്തിന് ചുറ്റും ഒറ്റക്ക് പറന്ന ആദ്യ വ്യക്തിയായി. 7 ദിവസം, 18 മണിക്കൂർ 45 മിനിറ്റുകൊണ്ട് അദ്ദേഹം 15,596 മൈൽ പറന്നു.
* 1943 - സഖ്യശക്തികൾ ഇറ്റാലിയൻ നഗരമായ പലേർമോ പിടിച്ചടക്കി.
* 1947 - ഇന്ത്യയുടെ ദേശീയപതാക ഭരണഘടനാ സമിതിയുടെ പ്രത്യേക സമ്മേളനത്തിൽ വച്ചു അംഗീകരിച്ചു.
* 1977 - ചൈനയിൽ ഡെൻ സിയാവോ പിങ് അധികാരത്തിൽ തിരിച്ചെത്തി.
* 1999 - എംഎസ്എൻ മെസഞ്ചറിന്റെ ആദ്യ പതിപ്പ് മൈക്രോസോഫ്റ്റ് പുറത്തിറക്കി.
* 2009 - ഇരുപത്തി ഒന്നാം നൂറ്റാണ്ടിലെ ദൈർഘ്യമേറിയ സമ്പൂർണ്ണ സൂര്യഗ്രഹണം ഏഷ്യൻ രാജ്യങ്ങളിലും ശാന്തസമുദ്രത്തിലും ദൃശ്യമായി.
* 2019 - ഇന്ത്യ ചന്ദ്രയാൻ-2 വിക്ഷേപിച്ചു.

ജന്മദിനങ്ങൾ

* 1923 - മുകേഷ്, ഇന്ത്യൻ പിന്നണി ഗായകൻ (മ. 1976)
ചരമവാർഷികങ്ങൾ

* 1918 - ഇന്ദ്ര ലാൽ റോയ്, ഇന്ത്യൻ പൈലറ്റ് (ജ. 1898)
മറ്റു പ്രത്യേകതകൾ

* പൈ ദിനം(22/7 എന്നത് π -യോട് ഏകദേശം തുല്യമാണ്‌)


വർഗ്ഗം:ജൂലൈ 22
ഗ്രേറ്റ് ബ്രിട്ടൺ

thumb|250px|ഗ്രേറ്റ് ബ്രിട്ടണ്ടെ ഉപഗ്രഹചിത്രം

ആനി രാജ്ഞിയുടെ ഭരണത്തിൻ കീഴിൽ 1707 മേയ് 1നു ഇംഗ്ലണ്ട്, സ്കോട്ട്‌ലൻഡ് എന്നീ രാജ്യങ്ങൾ ചേർന്നുണ്ടായതാണ് ഗ്രേറ്റ് ബ്രിട്ടൺ. 1801ൽ നോർത്തേൺ അയർലന്റ് കൂടിച്ചേർന്ന് യുണൈറ്റഡ് കിങ്ഡം ഓഫ് ഗ്രേറ്റ് ബ്രിട്ടൺ ആൻറ് നോർത്തേൺ അയർലന്റ് രൂപംകൊള്ളുന്നതുവരെ ഗ്രേറ്റ് ബ്രിട്ടൺ നിലകൊണ്ടു.

ബ്രിട്ടീഷ് ദ്വീപസമൂഹത്തിലെയും യൂറോപ്പിലേയും ഏറ്റവും വലിയ ദ്വീപായ ഗ്രേറ്റ് ബ്രിട്ടണ് , ആഗോളാടിസ്ഥാനത്തിൽ വലിപ്പത്തിൽ എട്ടാം സ്ഥാനവും , ജനസാന്ദ്രതയിൽ മൂന്നാം സ്ഥാനവുമാണ് ഉളളത്'. യൂറോപ്പ്യൻ ഭൂഖണ്ഡത്തിന്റെ വടക്കുപടിഞ്ഞാറായി സ്ഥിതിചെയ്യുന്ന ഗ്രേറ്റ് ബ്രിട്ടന്റെ പടിഞ്ഞാറായി അയർലണ്ട് സ്ഥിതി ചെയ്യുന്നു. യുണൈറ്റഡ് കിംങ്ഡത്തിന്റെ ഭൂരിഭാഗം ഭൂപ്രദേശവും ഗ്രേറ്റ് ബ്രിട്ടണിലാണ്.

ഇംഗ്ലണ്ട്, സ്കോട്ട്‌ലൻഡ്, വെയിൽസ് എന്നിവയും അവയുടെ തലസ്ഥാനനഗരങ്ങളായ ലണ്ടൺ, എഡിൻബറോ, കാർഡിഫ് എന്നിവയും ഈ ദ്വീപിൽ സ്ഥിതി ചെയ്യുന്നു.
ചരിത്രം

യൂറോപ്യൻ ഭൂപ്രദേശത്ത് നിന്ന് കര പാലത്തിലൂടെ കടന്നുപോയവരാണ് ഗ്രേറ്റ് ബ്രിട്ടനിൽ ആദ്യം താമസിച്ചിരുന്നത്. നോർഫോക്കിൽ 800,000 വർഷങ്ങൾക്കുമുമ്പ് മനുഷ്യന്റെ കാൽപ്പാടുകൾ കണ്ടെത്തിയിട്ടുണ്ട്, കൂടാതെ ആദ്യകാല മനുഷ്യരുടെ അംശങ്ങൾ ഏകദേശം 500,000 വർഷങ്ങൾക്ക് മുമ്പും (45,000 വർഷങ്ങൾക്ക് മുമ്പുള്ള ആധുനിക മനുഷ്യരും കണ്ടെത്തിയിട്ടുണ്ട്). ഏകദേശം 14,000 വർഷങ്ങൾക്ക് മുമ്പ് വരെ, ഇത് അയർലണ്ടുമായി ബന്ധപ്പെട്ടിരുന്നു, ഈയിടെയായി 8,000 വർഷങ്ങൾക്ക് മുമ്പ് ഇത് ഭൂഖണ്ഡവുമായി ഒരു ഭൂപ്രദേശം നിലനിർത്തി, മിക്കവാറും താഴ്ന്ന ചതുപ്പുനിലത്തിന്റെ ഒരു പ്രദേശം ഇപ്പോൾ ഡെൻമാർക്കും നെതർലാൻഡും ചേരുന്നു.

ബ്രിസ്റ്റോളിനടുത്തുള്ള ചെദ്ദാർ ഗോർജിൽ, യൂറോപ്പിലെ പ്രധാന ഭൂപ്രദേശങ്ങളായ ഉറുമ്പുകൾ, തവിട്ട് കരടികൾ, കാട്ടു കുതിരകൾ എന്നിവയുടെ അവശിഷ്ടങ്ങൾ ബിസി 7150 മുതലുള്ള ഒരു മനുഷ്യ അസ്ഥികൂടത്തോടൊപ്പം 'ചെദ്ദാർ മാൻ' കണ്ടെത്തി. ഹിമാനികൾ ഉരുകുന്നതും പുറംതോടിന്റെ തുടർന്നുള്ള പുനർനിർമ്മാണവും കാരണം സമുദ്രനിരപ്പ് ഉയർന്ന അവസാന ഹിമയുഗത്തിന്റെ അവസാനത്തിൽ ഗ്രേറ്റ് ബ്രിട്ടൻ ഒരു ദ്വീപായി മാറി. ഗ്രേറ്റ് ബ്രിട്ടനിലെ ഇരുമ്പുയുഗ നിവാസികൾ ബ്രിട്ടീഷുകാർ എന്നറിയപ്പെടുന്നു; അവർ കെൽറ്റിക് ഭാഷകൾ സംസാരിച്ചു.
ഭൂമിശാസ്ത്രപരമായ നിർവചനം

ഗ്രേറ്റ് ബ്രിട്ടണു ചുറ്റും അനേകം ദ്വീപുകളും ചെറുദ്വീപുകളും ഉണ്ട്. ഇതിന്റെ ആകെ വിസ്തീർണ്ണം 209,331 ച. കി. (80,823 ചതുരശ്ര മൈൽ) ആണ്.

ജാവയ്ക്കും ഹോൺഷുവിനും ശേഷം ലോകത്തിലെ ഏറ്റവും ജനവാസമുള്ള മൂന്നാമത്തെ ദ്വീപുമാണ് ഗ്രേറ്റ് ബ്രിട്ടൺ.

ഗ്രേറ്റ് ബ്രിട്ടൺ അതിന്റെ നീളമേറിയ വടക്കു-തെക്കേ അച്ചുതണ്ടിൽ പത്തു ഡിഗ്രി അക്ഷാംശത്തോളം വ്യാപിച്ചു കിടക്കുന്നു. ഭൗമശാസ്ത്രപരമായി ദ്വീപിന്റെ കിഴക്കും തെക്കും പ്രദേശങ്ങളും താഴ്ന്ന പ്രദേശങ്ങളും പടിഞ്ഞാറൻ, വടക്കൻ പ്രദേശങ്ങൾ കുന്നുകളും മലകളുമാണ്.

ഹിമയുഗം അവസാനിക്കുന്നതിനുമുമ്പ് ഗ്രേറ്റ് ബ്രിട്ടൺ യൂറോപ്പിന്റെ ഒരു ഉപദ്വീപായിരുന്നു; ഉയർന്നുവന്ന സമുദ്രനിരപ്പ് ഹിമം ഉരുകാൻ ഇടയാക്കുകയും ഇംഗ്ലീഷ് ചാനൽ രൂപപ്പെടുകയും ചെയ്തു. ഇന്ന് ഇംഗ്ലീഷ് ചാനൽ ബ്രിട്ടണെ യൂറോപ്പിൽനിന്ന് ഏറ്റവും ചുരുങ്ങിയത് 21 മൈൽ (34 കിമീ) എങ്കിലും ദൂരത്തിലാക്കിയിരിക്കുന്നു.
അവലംബം


വർഗ്ഗം:യുണൈറ്റഡ് കിങ്ഡം
കൊടിഞ്ഞി (മലപ്പുറം)

മലപ്പുറം ജില്ലയിലെ ചെമ്മാടിനടുത്തുള്ള ഒരു ഗ്രാമമാണ്‌ കൊടിഞ്ഞി. 2000 ലധികം കുടുംബങ്ങൾ മാത്രം താമസിക്കുന്ന ഈ ഗ്രാമം തിരൂരങ്ങാടിയുടെ അടുത്താണ്. നന്നമ്പ്ര ഗ്രാമപഞ്ചായത്തിന്റെ അധികാരപരിധിയിൽ വരുന്ന ഈ ഗ്രാമം ഇവിടുത്തെ ഇരട്ടക്കുട്ടികളുടെ ജനനങ്ങൾ കൊണ്ട് ശ്രദ്ധേയമാണ്‌. ആദ്യത്തെ ഇരട്ടക്കുട്ടികളുടെ അസ്സോസ്സിയേഷനും ഇവിടെയാണ് രൂപപ്പെട്ടത്.
Kodinhi
ഭൂമിശാസ്ത്രം

തിരൂർ നിന്ന് വടക്ക് ഭാഗത്തായി, മലപ്പുറത്ത് നിന്ന് പടിഞ്ഞാറ് ഭാഗത്തുമാ‍യിട്ടാണ് ഈ ഗ്രാമം സ്ഥിതി ചെയ്യുന്നത്. ഈ ഗ്രാമത്തിന്റെ മൂന്ന് ഭാഗത്ത് കായലുകൾ കൊണ്ട് ചുറ്റപ്പെട്ടിരിക്കുന്നു.
സ്ഥിതിവിവരക്കണക്കുകൾ

2008 ലെ കണക്ക് പ്രകാരം ഇവിടെ 2000 ലധികം കുടുംബങ്ങൾ താമസിക്കുന്നു. ഇതിൽ പ്രധാ‍നമായും സുന്നി, മുസ്ലിം സമുദായങ്ങളാണ്. എന്നാൽ മുജാഹിദ് ജമാഅത്തെ ഇസ്ലാമി പ്രസ്ഥാനങ്ങളുടെ ചെറിയ സാന്നിധ്യവും ഇവിടെ ഉണ്ട്. പ്രശസ്ത ഇസ്ലാമിക പണ്ഡിതനായ മർഹും ടി മുഹമ്മദ് സാഹിബ്, പ്രശസ്തമായ കൊടിഞ്ഞി പള്ളി എന്നിവ കൊണ്ട് പ്രശസ്തമായിരുന്നു.
പ്രത്യേകത

ഈ ഗ്രാമം ഇവിടുത്തെ ഇരട്ടക്കുട്ടികളുടെ ജനനങ്ങൾ കൊണ്ട് ശ്രദ്ധേയമായി. ആദ്യ കണക്കെടുപ്പിൽ, ഏകദേശം 100 ജോടികളെ കണ്ടെത്തി. പിന്നീട് നടത്തിയ വിശദമായ കണക്കെടുപ്പിൽ 204 ജോടി ഇരട്ടകളെ കണ്ടെത്തുകയുണ്ടായി. ഇതിനെ പറ്റി ധാരാളം പഠനങ്ങൾ നടത്തിയെങ്കിലും ഇതിന്റെ ശരിയായ കാരണം കണ്ടെത്താൻ കഴിഞ്ഞിട്ടില്ല. കൂടാതെ ഇവിടെ നിന്ന് വിവാഹം കഴിഞ്ഞ് പോയ പെൺകുട്ടികളും ഇരട്ടക്കുട്ടികൾ ജനനം നൽകിയതായി കണക്കുകൾ സൂചിപ്പിക്കുന്നു. ഇവിടെ ഏറ്റവും പ്രായം കൂടിയ ഇരട്ടകളുടെ 1949 ജനിച്ചവരാണ്. കഴിഞ്ഞ കുറച്ച് വർഷങ്ങൾക്കിടയിൽ ഇവിടുത്തെ ഇരട്ടകളുടെ എണ്ണം വളരെയധികം കൂടിയിട്ടുണ്ട്. 0-10 വയസ്സിനിടയിലുള്ള ഇരട്ടകൾ 79 എണ്ണം ഉണ്ട്.
ഇരട്ട കുട്ടികൾ ജനിക്കുന്ന ഈ അഭൂത പ്രതിഭാസം കൊടിഞ്ഞി കൂടാതെ, നൈജീരിയ രാജ്യത്തെ ഇക്ബോ-ഒറ എന്ന സ്ഥലത്തും കണ്ടെത്തിയിട്ടുണ്ട്. ഇത് അവിടുത്തെ സ്ത്രീകളുടെ ആഹാരരീതികൊണ്ടാണെന്ന് പറയപ്പെടുന്നു.

2008 ൽ എകദേശം 30 ഇരട്ടകളും അവരുടെ മാതാപിതാക്കളും ചേർന്ന് ഇവിടെ ഒരു ഇരട്ടക്കുട്ടികളുടെ അസ്സോസ്സിയേഷന് രൂപം കൊടുത്തു. ഇങ്ങനെ ഒന്ന് ഇന്ത്യയിൽ ആദ്യമായിട്ടായിരുന്നു. ഇതിന്റെ സ്ഥാപകർ പറയുന്നതനുസരിച്ച്, ഇതിന്റെ ഉദ്ദേശ്യം, ഇങ്ങനെയുള്ള ഇരട്ടക്കുട്ടികളുടെ ആരോഗ്യം, വിദ്യാഭ്യാസം എന്നിവക്ക് സഹായം നൽകുക എന്നുള്ളതാണ്.
ഐ.ഇ.സി. സെകണ്ടറി സ്കൂൾ മദ്രസത്തുൽ അനവാർ സെക്കണ്ടറി സ്കൂൾ എന്നിവ കോടിഞ്ഞിയുടെ വിദ്യാഭ്യാസ സംസ്കാരത്തെ മാറ്റിമറിച്ച സ്ഥാപനങ്ങലാൻ.
അവലംബം
പുറത്തേക്കുള്ള കണ്ണികൾ

* Kerala village floats first forum of twins
* Babies come in twos in this Kerala village
* `Twin tale ' of Kodinji to cross the seas

വിഭാഗം:മലപ്പുറം ജില്ലയിലെ ഗ്രാമങ്ങൾ
ജീവാശ്മം

thumb|200px|മുന്ന് അമ്മോനൈറ്റ്‌ ഫോസ്സിൽ
വർഷങ്ങൾക്ക് മുമ്പ് ഭൂമിയിൽ ജീവിച്ചിരുന്ന ജീവികളുടെയും ചെടികളുടെയും മറ്റും അവശിഷ്ടങ്ങളെയാണ്‌ ഫോസിലുകൾ (Fossils ) അഥവാ പുരാസ്ഥികൾ എന്നു വിളിക്കുന്നത്. ഏറ്റവും കുറഞ്ഞ പക്ഷം ഇതിനു പതിനായിരം കൊല്ലത്തിൽ കുറയാതെ പഴക്കം ഉണ്ടാകണം. പാറയുടെയും, മൺ അട്ടികളുടെയും ഇടയിൽ അടിഞ്ഞുകിടക്കുന്ന ഈ ഫോസിലുകളാണ്‌ അന്നത്തെ ലോകത്തെക്കുറിച്ചും പുരാതന ആവാസ വ്യവസ്ഥയെക്കുറിച്ചും പഠിക്കാൻ ശാസ്ത്രജ്ഞരെ സഹായിക്കുന്നത്. ഈ ശാസ്ത്രശാഖയെ പാലിയെന്റോളജി (Paleontology) എന്ന് വിളിക്കുന്നു.
പേര്

ഫോസ്സിലിസ് എന്ന ലതിൻ പദത്തിൽ നിന്നും ആണ് ഫോസ്സിൽ എന്ന പേര് വന്നത് . അർത്ഥം , കുഴിച്ചു എടുത്തത്‌ എന്നാണ്.
വൈവിധ്യം

ദ­ശ­ല­ക്ഷ­ക്ക­ണ­ക്കി­നു വർ­ഷ­ങ്ങൾ­ക്കു­ മുൻ­പ് കട­ലി­ന­ടി­യി­ലാ­യി­രു­ന്ന­തും ഇന്ന് ഭൂ­പ്ര­ത­ല­ത്തിൽ കാ­ണാ­വു­ന്ന­തു­മായ ഭൂ­വി­ഭാ­ഗ­ങ്ങ­ളൊ­ക്കെ ഫോ­സി­ലു­ക­ളു­ടെ കാ­ര്യ­ത്തിൽ സമ്പ­ന്ന­മാ­ണ്. ആഗ്നേയശിലകളിലും കായാന്തരിതശിലകളിലും അപൂർവമായി മാത്രം കണ്ടുവരുന്ന ജീവാശ്മങ്ങൾ ചെളിക്കല്ല്, ഷെയ്ൽ, ചുണ്ണാമ്പുകല്ല് എന്നീയിനം അവസാദശിലകളിൽ ധാരാളമുണ്ട്. മണൽക്കല്ല്, ഡോളമൈറ്റ്, കൊൺഗ്ളോമെറേറ്റ് എന്നിവയിലും ഇവ കാണപ്പെടുന്നു. ജീവാവശിഷ്ടങ്ങളിൽനിന്നും ഉത്ഭവിക്കുന്ന കോക്വിന, ചുണ്ണാമ്പുകല്ല് മുതലായ നിക്ഷേപങ്ങളിലെ ഭൂരിഭാഗവും ജീവാശ്മസഞ്ചയങ്ങളായിരിക്കും. വിനാശകാരികളായ പ്രക്രിയകളിൽ നിന്നും ഏതെങ്കിലും വിധത്തിൽ ഒഴിവാക്കപ്പെട്ട് നൈസർഗിക രൂപത്തിൽത്തന്നെ സംരക്ഷിക്കപ്പെടുന്ന ജീവാശ്മങ്ങൾ മിക്കവയും ലക്ഷക്കണക്കിനു വർഷങ്ങൾ പഴക്കമുള്ളവയാണ്. കരയിലും കടലിലുമുള്ള ശതക്കണക്കിനു ജീവികളുടെ ജീവാശ്മങ്ങൾ കണ്ടെത്തിയിട്ടുണ്ട്. ഭൌമ ചരിത്രം പഠിക്കുന്നതിന്‌ ഇവ ഗണ്യമായി സഹായിക്കുന്നു.
ചിത്ര സഞ്ചയം

വിവധ തരം ഫോസ്സിൽ ഉള്ള ഫലകങ്ങൾ

File:Irvin calicut explaning fossil tablets (9).JPG
File:Irvincalicut_with_ocean_fossil_tablet_02.jpg
File:Fossils (11).jpg
File:Fossils (8).jpg
File:Fossils (2).jpg

അവലംബം

വർഗ്ഗം:പാലിയെന്റോളജി
വർഗ്ഗം:ഫോസിലുകൾ
കമ്പ രാമായണം

വാല്മീകി മഹർഷി എഴുതിയ രാമായണം പ്രസിദ്ധ തമിഴ് കവിയായിരുന്ന കമ്പർ 12ആം നൂറ്റാണ്ടിൽ തമിഴിലേക്ക് തർജ്ജമ ചെയ്തു. കമ്പർ എഴുതിയതിനാൽ പ്രസ്തുതകൃതിയെ കമ്പരാമായണം എന്നറിയപ്പെടുന്നു.

ഈ കൃതിയെ ബാലകാണ്ഡം, അയോധ്യാകാണ്ഡം, ആരണ്യകാണ്ഡം, കിഷ്കിന്ധാകാണ്ഡം, സുന്ദരകാണ്ഡം, യുദ്ധകാണ്ഡം എന്നിങ്ങനെ ആറ് കാണ്ഡങ്ങളായി ഭാഗിച്ചിരിക്കുന്നു.

പൂർവ്വകാണ്ഡം, ബാലകാണ്ഡം, അയോദ്ധ്യാ കാണ്ഡം, ആരണ്യ കാണ്ഡം, കിഷ്‌കിന്ധ കാണ്ഡം, സുന്ദരകാണ്ഡം, യുദ്ധകാണ്ഡം ഉത്തരകാണ്ഡം ഇങ്ങനെ 8 കാണ്ഡങ്ങളുണ്ട്. കമ്പ രാമായണത്തിൽ.


കടപ്പാട്. ശ്രീകമ്പരാമായണം .വിദ്വാൻ ശ്രീധരൻ ഉണ്ണി. (തിരുത്ത്: രാജേശ്വരി രാധാമണി )
അവലംബം


വിഭാഗം:രാമായണം
വിഭാഗം:തമിഴ് കൃതികൾ
സംതരണം

right|thumb|180px|2006 നവംബർ എട്ടിനു നടന്ന ബുധന്റെ സംതരണം
ഒരു സ്ഥലത്തു നിന്നു നിരീക്ഷിക്കുമ്പോൾ, ഏതെങ്കിലും ഒരു ജ്യോതിശാസ്ത്രവസ്തു മറ്റൊരു ജ്യോതിശാസ്ത്രവസ്തുവിന്റെ മുന്നിലൂടെയോ പിന്നിലൂടെയോ കടന്നു പോകുന്നതായി കാണുന്ന ജ്യോതിശാസ്ത്രപ്രതിഭാസത്തിനാണു സംതരണം (astronomical transit) എന്നു പറയുന്നത്.
സൗരയൂഥഗ്രഹങ്ങളുടെ സംതരണം

ബുധൻ, ശുക്രൻ എന്നീ ഗ്രഹങ്ങൾ ഭൂമിയ്ക്കും സൂര്യനുമിടയിൽ വരുന്ന അവസ്ഥയിലാണ് സംതരണം സംഭാവ്യമാവുന്നത്. ഒരു നൂറ്റാണ്ടിൽ പതിമൂന്നോ പതിന്നാലോ തവണ ബുധസംതരണം ഉണ്ടാകുന്നുവെങ്കിൽ ശുക്രസംതരണം ഒന്നോ രണ്ടോ പ്രാവശ്യം മാത്രമേ സംഭവിക്കുകയുള്ളൂ.

ഗ്രഹങ്ങൾ ഭൂമിയില്‍ നിന്നും വീക്ഷിയ്ക്കുമ്പോൾ സൂര്യന്റെ പ്രതലത്തിൽ ഒരു ബിന്ദു പോലെ കാണപ്പെടുന്നു. നക്ഷത്രങ്ങളുടെ ഇടയിലൂടെയുള്ള സൂര്യന്റെ സഞ്ചാരപാതയായിട്ട് അനുഭവപ്പെടുന്ന പാതയാണ് ക്രാന്തിവൃത്തം. സൂര്യനെ ദീർഘവൃത്താകൃതിയിൽ വലം‌വെയ്ക്കുന്ന ഗ്രഹങ്ങളുടെ ഭ്രമണപഥം ക്രാന്തിവൃത്തത്തിൽ നിന്നും ചെറിയ കോണളവിൽ ചെരിഞ്ഞിരിയ്ക്കും.ഇപ്രകാരം ഗ്രഹങ്ങളുടെ സ്ഥാനം ക്രാന്തിവൃത്തത്തിന് വടക്കോ തെക്കോ ആയിരിയ്ക്കും.ഇവ ക്രാന്തിവൃത്തം മുറിച്ചുകിടക്കുന്ന വേളയിൽ സൂര്യനും ഭൂമിയ്ക്കും ഇടയിൽ ഒരേ നിരയിൽ വരുമ്പോഴാണ് സംതരണം ഉണ്ടാവുന്നത്.

1677-ലെ ബുധസംതരണമാണ് കൂടുതൽ പഠനങ്ങൾക്ക് വഴിതെളിച്ചത്. 1761-ലും 1769-ലും ഉണ്ടായ സംതരണങ്ങൾ സൂര്യനിലേയ്ക്കുള്ള ദൂരമളക്കുന്നതിനായി വിനിയോഗിയ്ക്കപ്പെട്ടു.
കേരളത്തിൽ

ഭൂമിക്കും സൂര്യനുമിടയിൽ നേർരേഖയിൽ ഇത്തരം ഗ്രഹങ്ങൾ പ്രത്യക്ഷപ്പെടുമ്പോഴാണ് സംതരണം സംഭവിക്കുന്നത്. 2004 ജൂൺ 8 ന് രാവിലെ 10.43 മുതൽ 4.55 നായിരുന്നു ശുക്രസംതരണം ഇന്തയിൽ ഏറ്റവും ദൈർഘ്യമേറിയ രീതിയിൽ കാണപ്പെട്ടത്. ഇതിൽ ഏറ്റവും മികച്ച കാഴ്ച കോഴിക്കോട്ടായിരുന്നു.
ഇതും കൂടി കാണുക

1. ഉപഗൂഹനം
2. ഗ്രഹണം
അവലംബം
പുറം കണ്ണികൾ

*Chasing Venus, Observing the Transits of Venus Smithsonian Institution Libraries
*Jean Meeus: Transits. Richmond, Virginia: Willmann-Bell, Inc., 1989,
* Jean Meeus: Astronomical Tables of the Sun, Moon and Planets. Richmond, Virginia: Willmann-Bell, Inc., 1995,
*Karl Ramsayer: Geodätische Astronomie, Vol.2a of Handbuch der Vermessungskunde, 900 p., J.B.Metzler, Stuttgart 1969.


വർഗ്ഗം:ജ്യോതിശാസ്ത്ര പ്രതിഭാസങ്ങൾ
ഹംഗറി

ഹംഗറി (; ; ) എന്നറിയപ്പെടുന്ന റിപ്പബ്ലിക്ക് ഓഫ് ഹംഗറി ഒരു മദ്ധ്യയൂറോപ്യൻ രാജ്യമാണ്‌. കരഭൂമിയാൽ അതിരുകൾ തീർക്കപ്പെട്ട ഒരു രാജ്യമാണ്വ ഹംഗറി. കാർപ്പാത്തിയൻ(Carpathian) മലയടിവാരങ്ങളിൽ 93,030 ചതുരശ്ര കിലോമീറ്റർ വ്യാപിച്ചു കിടക്കുന്നു. പടിഞ്ഞാറ് ഓസ്ട്രിയ, വടക്ക് സ്ലോവാക്യ, കിഴക്കും തെക്കുകിഴക്കും റുമാനിയ,വടക്കുകിഴക്ക്‌ ഉക്രൈൻ, തെക്ക് സെർബിയ,തെക്കുപടിഞ്ഞാറ് ക്രൊയേഷ്യ,സ്ലോവേനിയ എന്നീ രാജ്യങ്ങളാണ് ഹംഗറിയുമായി അതിർത്തി പങ്കിടുന്നത്. ബുഡാപെസ്റ്റ് ആണ്‌ ഹംഗറിയുടെ തലസ്ഥാനം. ഒ.ഇ.സി.ഡി.,എൻ.എ.ടി.ഒ.,യൂറോപ്യൻ യൂനിയൻ എന്നീ സംഘടനകളിൽ ഈ രാജ്യം അംഗമാണ്‌. ഇവിടുത്തെ ഔദ്യോഗിക ഭാഷ ഹംഗേറിയൻ(മഗ്യാർ) ആണ്‌. ഇന്തോ യൂറോപ്യൻ ഉത്ഭവമല്ലാത്ത, യൂറോപ്യൻ യൂനിയനിന്റെ ഔദ്യോഗിക ഭാഷകളിൽ അംഗമായ നാലു ഭാഷകളിലൊന്നാണ്‌ ഹംഗേറിയൻ.

left|400px|ലഘുചിത്രം|ഹംഗറി
അവലംബം


വർഗ്ഗം:ഹംഗറി
വർഗ്ഗം:യൂറോപ്യൻ രാജ്യങ്ങൾ
വർഗ്ഗം:പൂർണമായും കരയാൽ ചുറ്റപ്പെട്ട രാജ്യങ്ങൾ
വർഗ്ഗം:യൂറോപ്യൻ യൂണിയൻ അംഗരാജ്യങ്ങൾ‎
വർഗ്ഗം:ഐക്യരാഷ്ട്രസഭയിൽ അംഗത്വമുള്ള രാജ്യങ്ങൾ
ബുഡാപെസ്റ്റ്

ഹംഗറിയുടെ തലസ്ഥാനമാണ്‌ ബുഡാപെസ്റ്റ്. . ഹംഗറിയിലെ ഏറ്റവും വലിയ നഗരമെന്ന നിലയിൽ രാജ്യത്തിന്റെ പ്രധാന രാഷ്ട്രീയ,സാംസ്കാരിക,വ്യവസായ,ഗതാഗത രംഗത്തിൽ ഒരു വലിയ സ്വാധീനം ഈ നഗരം വഹിക്കുന്നു. അതുപോലെ തന്നെ മദ്ധ്യ യൂറോപ്പിന്റെ വ്യാവസായിക കേന്ദ്രമായും ഈ നഗരം പരിഗണിക്കപ്പെടുന്നു
Gallery


പ്രമാണം:Buda Castle map.jpg|ബുഡാ കോട്ട ഭൂപടം
പ്രമാണം:Chain Bridge by night.jpg|ചെയിൻ ബ്രിഡ്ജ്- ബുഡയിൽ നിന്നുള്ള കാഴ്ച
പ്രമാണം:Ride to Buda Hill.jpg|ബുഡയിലേക്കുള്ള കയറ്റം
പ്രമാണം:Grand Arch, Buda.jpg|കോട്ടക്കു താഴെയുള്ള കമാനം

അവലംബം




വർഗ്ഗം:ബുഡാപെസ്റ്റ്
വർഗ്ഗം:ഹംഗേറിയൻ നഗരങ്ങൾ
വർഗ്ഗം:യൂറോപ്പിലെ തലസ്ഥാനങ്ങൾ
പെരളശ്ശേരി ഗ്രാമപഞ്ചായത്ത്

കേരളത്തിലെ കണ്ണൂർ ജില്ലയിലെ ഒരു ഗ്രാമപഞ്ചായത്താണ്‌ പെരളശ്ശേരി. പ്രമുഖ കമ്മ്യൂണിസ്റ്റ് നേതാവായിരുന്ന എ.കെ. ഗോപാലന്റെ ജന്മദേശം കൂടിയാണിവിടം. കണ്ണൂർ കൂത്തുപറമ്പ് സംസ്ഥാന പാതയിൽ കണ്ണൂർ നഗരത്തിൽ നിന്ന് 14 കിലോമീറ്ററും കൂത്തുപറമ്പിൽ നിന്ന് 10 കിലോമീറ്റർ ദൂരെയുമാണ് പെരളശ്ശേരി പഞ്ചായത്ത്. അഞ്ചരക്കണ്ടിപ്പുഴയുടെ കരയിലാണ് ഈ ഗ്രാമം സ്ഥിതിചെയ്യുന്നത്.
രാഷ്ട്രീയം

ഇടതുപക്ഷ രാഷ്ട്രീയത്തിന്‌ സ്വാധീനം കൂടുതലുള്ള പ്രദേശമാണ്‌ പെരളശ്ശേരി.
പ്രധാന വിദ്യാഭ്യാസ സ്ഥാപനങ്ങൾ

*എ.കെ.ജി. സ്മാരക ഗവൺമെന്റ് ഹയർ സെക്കന്ററി സ്കൂൾ,പെരളശ്ശേരി
*എകെജി മെമ്മോറിയൽ co-op നഴ്സിങ് കോളേജ്, മാവിലായി
*വടക്കുമ്പാട് എൽ പി സ്കൂൾ, വടക്കുമ്പാട്
*ഷൺമുഖവിലാസം എൽ പി സ്കൂൾ
*അടികുന്നുമ്മൽ എൽപി സ്കൂൾ, കോട്ടം
പ്രധാന ആരാധനാലയങ്ങൾ

*പെരളശ്ശേരി സുബ്രഹ്മണ്യസ്വാമിക്ഷേത്രം
*പെരളശ്ശേരി നാരോത്ത് ശ്രീ മഹാവിഷ്ണുക്ഷേത്രം
*മാവിലാക്കാവ്
*രാങ്ങോത്ത് ഭഗവതി ക്ഷേത്രം
*
*മക്രേരി സുബ്രഹ്മണ്യ-ഹനുമാൻ ക്ഷേത്രം
*ഐവർക്കുളം ശിവ-വിഷ്ണുക്ഷേത്രം
*പൊതുവാച്ചേരി ജുമുഅഃമസ്ജിദ്
*മക്രെരി ജുമുഅമസ്ജിദ്
*തളി ശ്രീ പരമേശ്വര ക്ഷേത്രം
പ്രധാന ആശുപത്രികൾ

എ കെ ജി സ്മാരക സഹകരണ ആശുപത്രി, പെരളശ്ശേരി

മൃഗാശുപത്രി, മൂന്നുപെരിയ

പ്രൈമറി ഹെൽത്ത് സെന്റർ, പിലാഞ്ഞി
വാർഡുകൾ

#പൊതുവാച്ചേരി
#മുണ്ടയോട്
#കുഴിക്കിലായി
#മക്രേരി
#ബാവോട്
#ബാവോട് ഈസ്റ്റ്‌
#കിലാലൂർ
#വടക്കുമ്പാട്
#പെരളശ്ശേരി
#കോട്ടം നോർത്ത്
#കോട്ടം സൗത്ത്
#മുണ്ടലൂർ
#മുണ്ടലൂർ വെസ്റ്റ്
#ചെറുമാവിലായി
#മോച്ചേരി
#ഒടുങ്ങോട്
#മാവിലായി
#കീഴറ
അവലംബങ്ങൾ


വർഗ്ഗം:കണ്ണൂർ ജില്ലയിലെ ഗ്രാമപഞ്ചായത്തുകൾ
സാരം (അലങ്കാരം)

ആദ്യത്തേതിനെക്കാൾ ഭേദപ്പെട്ടതാണ്‌ രണ്ടാമത്തേത് എന്നതിനെക്കുറിക്കുന്നതാണ്‌ സാരം എന്ന അലങ്കാരം.
ലക്ഷണം

ഉത്ക്കർഷം മേൽക്കുമേൽ ചൊന്നാൽ
സാരാലങ്കാരമായത്

മേൽക്കുമേൽ ഉന്നതി, മഹത്ത്വം, ശ്രേഷ്ഠത എന്നിവയെ കാണിക്കുന്നതിന്‌ പദ്യങ്ങളിൽ ഉപയോഗിക്കുന്ന അലങ്കാരമാണിത്.

ഉദാ:-
വിത്തമെന്തിന്‌ മർത്ത്യർക്ക്
വിദ്യ കൈവശമാവുകിൽ
വെണ്ണയുണ്ടെങ്കിൽ നറുനെയ്
വേറിട്ട് കരുതേണമോ ?

സദ്ഭാവങ്ങളിൽ നിന്ന് ദുർഭാവങ്ങളിലേയ്ക്ക് ക്രമായുള്ള തായ്ചയെ സൂചിപ്പിക്കുന്നതിനും ഈ അലങ്കാരം തന്നെയാണ്‌ ഉപയോഗിക്കുന്നത്.

ഉദാ:-
അദ്ധ്വാനം കൊണ്ടൊരുവൻ നേടും
പിശുക്കിവയ്ക്കും പിൻഗാമി
പിന്നെ വരുന്നവൻ ധാരാളി
നാലാമത്തേ തിരപ്പാളി

അദ്ധ്വാനി - ലുബ്ദൻ - ധാരാളി - ഇരപ്പാളി - എന്നിങ്ങനെ തലമുറകളുടെ അധഃപതനത്തേയും ഈ അലങ്കാരം ഉപയോഗിക്കുന്നതിലൂടെ കാണിക്കുവാൻ സാധിക്കും
മുദ്രാലങ്കാരം

പദങ്ങളുടെ ദ്വയാർത്ഥം മൂലമല്ലാതെ വ്യാഖ്യാനം കൊണ്ട് മറ്റെന്തെങ്കിലും സൂചിതാർത്ഥം ജനിപ്പിക്കുന്നതിനായി ഉപയോഗിക്കുന്ന അലങ്കാരമാണ്‌ മുദ്രാലങ്കാരം.
ലക്ഷണം

പ്രകൃതാർത്ഥം കൊണ്ടു
സൂച്യം സൂചനമുദ്രയാം

ഒരു കാര്യത്തെപ്പറ്റി പരാമർശിക്കുമ്പോൾ അതിനായുള്ള പദപ്രയോഗങ്ങളിലൂടെ വെളിപ്പെടുന്ന പ്രത്യക്ഷ അർത്ഥത്തിന്‌ ഉപരിയായി, ആ പദങ്ങളിലൂടെത്തന്നെ മറ്റേതെങ്കിലും വിശേഷമായ അർത്ഥം കൂടി വെളിപ്പെടുത്തുന്നതിനായി ഈ അലങ്കാരം ഉപയോഗിക്കുന്നു

ഉദാ:-
വഞ്ചീന്ദ്രൻ ദത്തെടുത്തിന്നാൾ
സുധീസൂക്ത പ്രകൃഷ്ഠനാൾ
(ഭാ.ഭൂ)
ആക്ഷേപം (അലങ്കാരം)

പറയുന്നത് അല്ലെങ്കിൽ ചെയ്യുന്നത് ഇനി തുടരേണ്ട എന്ന മട്ടിൽ നിർത്തുന്നതിനെ സൂചിപ്പിക്കുന്ന അലങ്കാരമാണ്‌ ആക്ഷേപം.
ലക്ഷണം

ആക്ഷേപം ചൊല്ലുവാനോങ്ങി-
ച്ചെന്നോ മധ്യേ നിറുത്തുക

പറയുന്നതിനോ ചെയ്യുന്നതിനോ കരുതി, ക്ഷണത്തിൽ ആ കാര്യത്തിന്റെ ഭാവിയോ, ഗുണമോ, അവസ്ഥയോ കണക്കിലെടുക്കുകയും പിന്നെ ആ വസ്തുത കാണുന്നതിനോ പറയുന്നതിനോ കാര്യമില്ല എന്നമട്ടിൽ അവസാനിപ്പിക്കുന്ന രീതിയെക്കുറിക്കുന്നതിനായ് ഈ അലങ്കാരം ഉപയോഗിക്കുന്നു.

ഉദാ:-
ചന്ദ്രനെങ്ങെന്തിനല്ലെങ്കിൽ
ഉണ്ടല്ലോ സുമുഖീ നിൻ മുഖം
സ്ലോവാക്യ

സ്ലോവാക്യ (ശരിയായ പേര്‌ : സ്ലോവാക് റിപ്പബ്ലിക്ക്; Slovak: , long form ) നാലു ഭാഗവും കരയാൽ ചുറ്റപ്പെട്ട ഒരു മദ്ധ്യ യൂറോപ്യൻ രാജ്യമാണ്‌. ഇവിടത്തെ ഏകദേശ ജനസംഖ്യ ഏതാണ്ട് 20 ലക്ഷവും വിസ്തീർണ്ണം 49,000 ചതുരശ്ര കിലോമീറ്ററുമാണ്‌. ഈ രാജ്യത്തിന്റെ പടിഞ്ഞാറ് ഭാഗത്ത് ചെക്ക് റിപ്പബ്ലിക്കും ,ഓസ്ട്രിയയും വടക്ക് വശത്ത് പോളണ്ടും , ഉക്രെയിൻ കിഴക്ക് വശത്തും ,തെക്ക് വശത്ത് ഹംഗറിയുമാണ്‌. സ്ലോവാക്യയുടെ തലസ്ഥാനം ബ്രാട്ടിസ്‌ലാവയാണ്‌. യൂറോപ്യൻ യൂനിയൻ,എൻ.എ.ടി.ഒ.(NATO),ഒ.ഇ.സി.ഡി.(OECD),ഡബ്ല്യൂ.ടി.ഒ.(WTO) എന്നീ അന്താരാഷ്ട്ര സംഘടനകളിൽ ഈ രാജ്യം അംഗമാണ്‌.

ഈ രാജ്യം 2004 മുതൽ യൂറോപ്യൻ യൂനിയനിലും 2009 ജനുവരി 1 മുതൽ യൂറോസോണിലും അംഗമാണ്‌.

സ്ലോവാക്യ 1993 ജനുവരി 1 വരെ ചെക്കോസ്ലോവാക്യയുടെ ഭാഗമായിരുന്നു, ചെക്കോസ്ലോവാക്യ വിഭജിക്കപ്പെട്ട് ചെക്ക് റിപ്പബ്ലിക്ക്, സ്ലോവാക്യ എന്നീ രാജ്യങ്ങളായിത്തീർന്നു.
അവലംബം


വർഗ്ഗം:സ്ലോവാക്യ
വർഗ്ഗം:യൂറോപ്യൻ രാജ്യങ്ങൾ
വർഗ്ഗം:സ്ലാവിക് രാജ്യങ്ങൾ
വർഗ്ഗം:യൂറോപ്യൻ യൂണിയൻ അംഗരാജ്യങ്ങൾ
വർഗ്ഗം:ഐക്യരാഷ്ട്രസഭയിൽ അംഗത്വമുള്ള രാജ്യങ്ങൾ
വർഗ്ഗം:പൂർണമായും കരയാൽ ചുറ്റപ്പെട്ട രാജ്യങ്ങൾ
ബ്രാട്ടിസ്‌ലാവ

മധ്യ യൂറോപ്യൻ രാജ്യമായ സ്ലോവാക്യയുടേ തലസ്ഥാനവും രാജ്യത്തെ ഏറ്റവും വലിയ നഗരവുമാണ് ബ്രാട്ടിസ്‌ലാവ(സ്ലോവാക്യൻ ഭാഷയിൽ: Prešporok).തെക്കുപടിഞ്ഞാറൻ സ്ലോവാക്യയിൽ ഡാന്യൂബ് നദിയുടെ ഇരുകരകളിലും മൊരാവാ നദിയുടെ ഇടതുകരയിലുമായാണ് ബ്രാട്ടിസ്‌ലാവ നഗരം സ്ഥിതി ചെയ്യുന്നത്.ഏകദേശം അഞ്ച് ലക്ഷത്തോളം ആളുകൾ ഈ നഗരത്തിൽ താമസിക്കുന്നു .ഓസ്ട്രിയ,ഹംഗറി രാജ്യങ്ങളുമായി അതിർ പങ്കിടുന്ന ബ്രാട്ടിസ്‌ലാവ നഗരം രണ്ട് രാജ്യങ്ങളുമായി അതിർത്തി പങ്കിടുന്ന ലോകത്തിലെ ഏക ദേശീയ തലസ്ഥാന നഗരമാണ്.സ്ലോവാക്യയുടേ രാഷ്ട്രീയ , സാംസകാരിക,സാമ്പത്തിക തലസ്ഥാനവും ബ്രാട്ടിസ്ലാവയാണ്.തദ്ദേശീയർക്ക് പുറമേ ഓസ്ട്രിയ,ഹംഗറി,ചെക്ക് റിപ്പബ്ലിക്ക്,സെർബിയ മുതലായ രാജ്യങ്ങളിൽ നിന്നുള്ളവരും ഈ നഗരത്തിൽ താമസിക്കുന്നു.
അവലംബം


പുറത്തേക്കുള്ള കണ്ണികൾ

*Official Tourism and Travel Guide to Bratislava
*
*Public urban transport in Bratislava
*English-language community events taking place in Bratislava
*Surnames of living people in Bratislava
* The Story of the Jewish Community in Bratislava An online exhibition by Yad Vashem
*The Guide for foreign erasmus students in Bratislava


വർഗ്ഗം:ബ്രാട്ടിസ്‌ലാവ
വർഗ്ഗം:സ്ലോവാക്യൻ നഗരങ്ങൾ
വർഗ്ഗം:യൂറോപ്പിലെ തലസ്ഥാനങ്ങൾ
റൊമാനിയ

റൊമാനിയ (dated: Rumania, Roumania; , ) മദ്ധ്യ യൂറോപ്പിലെ ബാൾക്കൻ പെനിൻസുലക്ക് വടക്കായി, ഡാന്യൂബിനു താഴെ , കാർപാത്ത്യൻ മലനിരകൾക്കു കീഴിലായി സ്ഥിതി ചെയ്യുന്ന ഒരു രാജ്യമാണ്‌. ഡ്യാനൂബ് ഡെൽറ്റയിലെ ഭൂരിഭാഗം പ്രദേശങ്ങളും ഈ പ്രദേശത്താണ്‌ സ്ഥിതി ചെയ്യുന്നത്. ഈ രാജ്യത്തിന്റെ പടിഞ്ഞാറ് ഭാഗത്തായി ഹംഗറിയും, സെർബിയയും, വടക്ക് കിഴക്ക് ഭാഗങ്ങളിലായി യുക്രെയിനും റിപ്പബ്ലിക്ക് ഓഫ് മാൾഡോവയും , തെക്ക് വശത്തും ബൾഗേറിയയുമാണ്‌.
ഡ്രാക്കുളക്കോട്ട

കാർപാത്ത്യൻ മലനിരകൾ ആണ് ബ്രോം സ്റ്റോക്കര്രുടെ ലോകപ്രസിദ്ധ പ്രേതകഥയായ ഡ്രാക്കുളയുടെ കോട്ട സ്ഥിതിചെയ്യുന്നതായി പറയപ്പെടുന്നത്
ഇതുകൂടി കാണുക

റൊമാനിയ 1‌
റൊമാനിയ 2
റൊമാനിയ 3
ഡ്രാക്കുളക്കൊട്ടയിൽ
ഒരു കമ്മ്യൂണിസ്റ്റ് ഏകാധിപതിയുടെ കൊട്ടാരത്തിൽ
റുമേനിയയിലെ പരുക്കൻ ജീവിത അനുഭവങ്ങൾ
അവലംബം


വർഗ്ഗം:റൊമാനിയ
വർഗ്ഗം:യൂറോപ്യൻ രാജ്യങ്ങൾ
വർഗ്ഗം:യൂറോപ്യൻ യൂണിയൻ അംഗരാജ്യങ്ങൾ
വർഗ്ഗം:ഐക്യരാഷ്ട്രസഭയിൽ അംഗത്വമുള്ള രാജ്യങ്ങൾ
വർഗ്ഗം:അൽബേനിയൻ ഭാഷ സംസാരിക്കപ്പെടുന്ന രാജ്യങ്ങൾ
കണവ

ഭക്ഷണയോഗ്യമായ ഒരു കടൽ ജീവിയാണ്‌ കണവ.ശത്രുക്കൾ അടുത്തെത്തുമ്പോൾ വെള്ളത്തിൽ ശരീരത്തിൽ നിന്നും ഉൽപ്പാദിക്കുന്ന കറുത്തമഷി കലക്കി ശത്രുവിനെ ആശയകുഴപ്പത്തിലാക്കാനുള്ള കഴിവുണ്ട്.ഇതിന്റെ ഫൈലം - Mollusca ക്ലാസ് - Cephalopoda. വൻ‌തോതിൽ കയറ്റുമതി ചെയ്യപ്പെടുന്നുണ്ട്.
ശരീരപ്രകൃതി

സാധാരണയായി രണ്ടര സെൻറീമീറ്റർ മുതൽ 90 സെൻറീമീറ്റർ വരെ വലിപ്പമുള്ള കണവകൾക്ക് എട്ടു കൈകളും രണ്ടു ടെൻറക്കിളുകളുമുണ്ട്.
അവലംബം
വീഡിയോ

*യൂട്യൂബിൽ നിന്ന് കണവ


വർഗ്ഗം:കടൽജീവികൾ
വർഗ്ഗം:കണവകൾ
ബ്ലെയിസ് പാസ്കൽ

ബ്ലെയിസ് പാസ്കൽ (ജൂൺ 19, 1623 – ഓഗസ്റ്റ് 19, 1662) ഫ്രാൻസിലെ അവ്വറിൻ പ്രവിശ്യയിലെ ജഡ്ജിയുടെ മകനായിട്ടാണ് ജനിച്ചത്. ഒരു ഫ്രഞ്ച് ഗണിതശാസ്ത്രജ്ഞനും, ഭൗതികശാസ്ത്രജ്ഞനും, മത തത്ത്വചിന്തകനുമായിരുന്നു. ചെറുപ്പത്തിൽ തന്നെ ഒന്നിലധികം വിഷയങ്ങളിൽ അഗാധ പാണ്ഡിത്യം ഇദ്ദേഹത്തിനുണ്ടായിരുന്നു. ഇദ്ദേഹത്തിന്റെ ആദ്യകാല പ്രവർത്തനങ്ങളിൽ മെക്കാനിക്കൽ കാൽക്കുലേറ്റർ നിർമ്മിക്കുന്നതിൽ പ്രധാന പങ്കു വഹിച്ചതും, ഫ്ലൂയിഡുകളെ പറ്റി പഠിച്ചതും ,എവാഞ്ചെസ്റ്റിലാ ടോറിസെല്ലിയുടെ മർദ്ദത്തെ പറ്റിയും ശൂന്യതയെ പറ്റിയുള്ള പഠനങ്ങളിലെ സംശയനിവൃത്തി വരുത്തിയതുമുൾപ്പെടുന്നു.
കണ്ടുപിടിത്തങ്ങൾ

19-ാം വയസ്സിൽ ആദ്യത്തെ കണ്ടുപിടിത്തമായ കാൽക്കുലേറ്റർ നിർമിച്ചു. അച്ഛന്റെ കണക്കുകൂട്ടലുകൾ ലഘൂകരി‍ക്കാൻ വേണ്ടിയാണ് അദ്ദേഹം ഇതു നിർമിച്ചത്. രണ്ടുസഖ്യകൾ കൂട്ടാനും കുറയ്ക്കാനും സഹായിക്കുന്നതായിരുന്നു ഇത്. കമ്പ്യൂട്ടറിന്റെ ആദ്യ മാതൃകയായി ഇത് വിശേഷിപ്പിക്കപ്പെടുന്നു. പാസ്കൽ നിയമമായിരുന്നു മറ്റൊരു പ്രധാനപ്പെട്ട കണ്ടുപിടിത്തം. അടച്ചു പൂട്ടിയ ദ്രാവകത്തിന്റെയോ വാതകത്തിന്റെയോ ഏതെങ്കിലും ഒരു ഭാഗത്ത് പ്രയോഗിക്കുന്ന ബലം മറ്റുഭാഗങ്ങളിലും അതേ തോതിൽ അനുഭവപ്പെടും എന്നാണ് ഈ നിയമം വിശദീകരിക്കുന്നത്.
അവലംബം

വർഗ്ഗം:1623-ൽ ജനിച്ചവർ
വർഗ്ഗം: 1662-ൽ മരിച്ചവർ
വർഗ്ഗം:ജൂൺ 19-ന് ജനിച്ചവർ
വർഗ്ഗം:ഓഗസ്റ്റ് 19-ന് മരിച്ചവർ

വർഗ്ഗം:ഫ്രഞ്ച് ഗണിതശാസ്ത്രജ്ഞർ
വർഗ്ഗം:ഫ്രഞ്ച് ഭൗതികശാസ്ത്രജ്ഞർ
വർഗ്ഗം:ഫ്രഞ്ച് തത്ത്വചിന്തകർ
നക്ഷത്രമത്സ്യം

തീരത്തുനിന്ന്.]]
നക്ഷത്രാകൃതിയിലുള്ള ഒരുതരം കടൽ ജീവിയാണ് നക്ഷത്രമത്സ്യം എന്ന കടൽനക്ഷത്രം. എല്ലാ സമുദ്രങ്ങളിലും ഇവയെ കണ്ടുവരുന്നു. ഒരു ഡിസ്കിനു ചുറ്റുമുള്ള അഞ്ചു കൈകളാണ് ഇവക്കു നക്ഷത്രരൂപം നൽകുന്നത്. 1500-ഓളം ഇനങ്ങൾ ഇക്കൂട്ടത്തിലുണ്ട്. കടലിന്റെ ആഴം കുറഞ്ഞ് ഭാഗത്തും 6000 മീറ്റർ ആഴത്തിൽ വരേയും ഇവ വൈവിധ്യത്തോടെ കാണപ്പെടുന്നു. നട്ടെല്ലില്ലാത്ത ഈ ജീവികളിൽ ഏറ്റവും കൂടുതൽ മനുഷ്യദൃഷ്ടിയിൽ പെടാറുള്ളത് അഞ്ചിതളുള്ള സാധാരണ കാണപ്പെടുന്ന ഇനമാണ്. ഇവ പല നിറങ്ങളിലും കാണപ്പെടുന്നുണ്ട്.
രൂപവിവരണം

ശരീരം കടുപ്പമുള്ള തൊലികൊണ്ട് മൂടിയിരിക്കുന്നു.നിറയെ മുള്ളുകളുണ്ട്. അടിവശത്താണ് വായ സ്ഥിതിചെയ്യുന്നത്.വയിനിന്ന് തുടങ്ങി കൈയിന്റെ നടുവിൽ കൂടി കടന്നു പോകുന്ന അംബുലാക്രൽ കനാലിന്റെ ഇരുവശങ്ങളിലും സ്ഥിതി ചെയ്യുന്ന നാളിപാദങ്ങൾ സഞ്ചാരത്തിനും ഭക്ഷണസമ്പാദനത്തിനും ഉപയോഗിക്കുന്നു.
കൂടുതൽ അറിവിന്

* Starfish Science
* From the Tree of Life project
* Classification of the Extant Echinodermata
* Starfish Home Page
* Starfish Population Explosion
* Photos of Sea Stars
അവലംബം


വർഗ്ഗം:നക്ഷത്രമത്സ്യങ്ങൾ